LITคว้ารางวัลTHAILAND TOP COMPANY AWARDS 2018
LIT คว้ารางวัล THAILAND TOP COMPANY AWARDS 2018 ประเภท “BEST BUSINESS ALLIANCE OF THE YEAR ณ โรงแรมดุสิตธานี เมื่อเร็วๆนี้ 
23 มี.ค. 2561

คุณสมพล เอกธีรจิตต์ กรรมการผู้จัดการ บริษัท ลีซ อิท จำกัด (มหาชน) หรือ LIT ผู้ให้บริการสินเชื่อธุรกิจเพื่อ SMEs เข้ารับรางวัล THAILAND TOP COMPANY AWARDS 2018 ประเภท “BEST BUSINESS ALLIANCE OF THE YEAR AWARD”  ซึ่งเป็นรางวัลแห่งความสำเร็จในฐานะที่เป็นองค์กรที่ได้รับการยอมรับจากผู้ใช้บริการให้เป็น คู่ค้าทางธุรกิจยอดเยี่ยมแห่งปี จัดโดยนิตยสาร Business+ ร่วมกับ มหาวิทยาลัยหอการค้าไทย เพื่อเป็นเครื่องหมายแห่งความภาคภูมิใจแด่องค์กรธุรกิจในไทย ที่ประสบความสำเร็จในระดับสูงสุดของประเทศ
โดยมุ่งหวังให้รางวัลดังกล่าว สร้างแรงบันดาลใจและเป็นแบบอย่างของวิธีคิด วิธีปฏิบัติให้แก่ภาคธุรกิจ อันจะนำไปสู่การพัฒนา และเติบโตของเศรษฐกิจในประเทศไทยต่อไป โดยมี ฯพณฯ ศาสตราจารย์เกียรติคุณ นายแพทย์เกษม วัฒนชัย องคมนตรี เป็นผู้มอบรางวัล ณ โรงแรมดุสิตธานี เมื่อเร็วๆนี้